ועדת העבודה, הרווחה והבריאות, כנסת 18, פרוטוקול מספר 295, 2010-06-07 13:00

חיים כץ: צהריים טובים, היום יום שני בשבוע, כ"ה בסיון התש"ע, השביעי ליוני בשנת 2010.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: הנושא צו הביטוח הלאומי (שינוי תקופות ושיעור קנס), התש"ע 2010.

חיים כץ: אני מבקש מנציגי הביטוח הלאומי להסביר על מה מדובר.

יגאל ברזני: שמי יגאל ברזני ואני סגן המנהל הכללי בביטוח וגביה, המוסד לביטוח לאומי.

יגאל ברזני: אנחנו מבקשים לשנות את צו לקנסות ולהשאיר את הקנס הקבוע משנת 1994 ולקבוע אותו כסכום קבוע ואחיד, קנס יומי של 0.07 לחובות היומיים עד סוף החודש ולאחר סוף החודש קנס שבועי של 0.2, שנקבע כבר שנת 1994 כקנס מינימום.

יגאל ברזני: אם בעתיד ישתנו התנאים -

חיים כץ: מה המשמעות של "אם ישתנו התנאים"?

חיים כץ: הריבית לא תהיה שלילית לפתע.

יגאל ברזני: אם יהיו שינויים המערכת לא עובדת אוטומטית ותעלה ריבית, אלא נצטרך לבוא שוב לוועדה ולדון על כך.

חיים כץ: הבנתי.

חיים כץ: אני מבקש להקריא את התקנות.

חיים כץ: האם יש מישהו שמבקש זכות דיבור לפני כן?

דב בארי: דב בארי, רפרנט רווחה וביטוח לאומי באגף התקציבים, משרד האוצר.

דב בארי: אני חושב שלכולם ברורה חשיבות הקנס, הרי הגבייה נועדה לתשלומי הביטוח הלאומי.

דב בארי: אני חושב ששיעור הקנס אינו גבוה, ואולי היה מקום להגדיל את הקנס כדי ליצור הרתעה.

חיים כץ: מדוע לא העלית את הנושא לפני כן?

דב בארי: מפני שאנחנו מכבדים את שיקול הדעת של המוסד לביטוח לאומי.

חיים כץ: מאחר והמוסד לביטוח הלאומי ומשרד האוצר הגיעו לדיון מוכנים, אני חושב שלא כדאי שיצטייר שדעתך לא תתקבל.

חיים כץ: אני מבקש לעבור להקראה.

אלקנה אפרתי: הערה אחת קצרה.

אלקנה אפרתי: בדך המונח לפניכם יש תיקון בסעיף 5 שמתייחס לתיקון סעיף 3 בצו העיקרי.

אלקנה אפרתי: במקום מה שמופיע בדפים, סעיף 3 לצו העיקרי בטל הוא סעיף שמתייחס לפרסום של שר העבודה והרווחה בהסכמת המשפטנים, כדי שלא ישתמע בטעות ששר הרווחה והשירותים החברתיים יכול באופן עצמאי לשנות את השיעור.

יעקובית ישפה: "צו הביטוח הלאומי (שינוי תקופות ושיעורי קנס)(תיקון), התש"ע-2010: בתוקף סמכותי לפי סעיפים 364(א) ו-400 לחוק הביטוח הלאומי [נוסח משולב], התשנ"ה-1995 (להלן – החוק), לאחר התייעצות עם מועצת המוסד לפי סעיף 12 לחוק, ובאישור ועדת העבודה הרווחה והבריאות של הכנסת, אני מצווה לאמור: תיקון פתיח – 1: בצו הביטוח הלאומי (שינוי תקופות ושיעורי קנס) התשמ"ו – 1985 (להלן – הצו העיקרי) בפתיח, במקום "סעיפים 179 (א) ו- 242 לחוק הביטוח הלאומי [נוסח משולב], התשכ"ח - 1968" יבוא "סעיפים 364 ו-400 לחוק הביטוח הלאומי [נוסח משולב], התשנ"ה - 1995".

יעקובית ישפה: ביטול סעיף 1 – 2: סעיף 1 לצו העיקרי - בטל.

יעקובית ישפה: החלפת סעיפים 2 ו – 2א – 3: במקום סעיפים 2 ו-2א לצו העיקרי– יבוא: "קנס יומי – 2: על אף האמור בסעיף 364(א)(1) לחוק, בתקופה שממועד התשלום ועד ה-1 בחודש שלאחר מועד התשלום, ישולם קנס יומי בשיעור 0.07% מדמי הביטוח שבפיגור בעד כל יום שבפיגור.

יעקובית ישפה: קנס שבועי – 2א: על אף האמור בסעיף 364(א)(1) לחוק, בתקופה שמיום ה-1 בחודש שלאחר מועד התשלום ועד למועד תשלום דמי הביטוח, ישולם על דמי הביטוח שבפיגור קנס לכל שבוע של פיגור או לחלק ממנו, בשיעור 0.2%.

יעקובית ישפה: " תיקון סעיף 3 – 4: בטל.

יעקובית ישפה: תחילה ותחולה – 5: תחילתו של צו זה ב-1 בחודש שלאחר יום פרסומו (להלן- יום התחילה), והוא יחול על דמי ביטוח המשתלמים בעד יום התחילה ואילך.

הצבעה: בעד – כולם נגד – אין הצו אושר.

חיים כץ: תודה רבה, הישיבה נעולה.